Me and Bobby McGee

***Me and Bobby McGee*** is in Ingelsktalich liet dat yn 1969 as single útbrocht waard troch de Amerikaanske sjonger Roger Miller. It wie skreaun troch sjonger en akteur Kris Kristofferson en lietsjeskriuwer Fred Foster, en it makke ek diel út fan Miller syn nei himsels ferneamde album *[[Roger Miller (album)|Roger Miller]]*, dat yn 1970 útkaam. Fan *Me and Bobby McGee* waard koart foar har dea in ferzje opnommen troch rocksjongster Janis Joplin, dy't neitiid postúm as single útbrocht waard en grut súkses hie. Hoewol't it in misferstân is dat Kristofferson it nûmer foar Joplin skreaun hie, rekke it nei har ûntidich ferstjerren sterk mei har assosjearre. It waard ek covere troch in grut tal oare sjongers, wêrûnder Johnny Cash, Melissa Etheridge, de Grateful Dead, Waylon Jennings, Kristofferson sels, Jerry Lee Lewis, Gordon Lightfoot, Loretta Lynn, Olivia Newton-John, Dolly Parton, Pink, LeAnn Rimes, Kenny Rogers, Amanda Strydom en Dottie West.

## Tekst
Yn *Me and Bobby McGee* hellet de ik-persoan oantinkens op oan 'e tiid dat hy en syn faam (of, as it troch in frou songen wurdt, har feint) Bobby McGee noch byinoar wiene. Se doarmen as swalkers troch de hiele Feriene Steaten om, fan Louisiana nei Kentucky, en dêrwei nei Kalifornje. Dat diene se troch mei te liftsjen mei frachtweinen, wêrby't Bobby de frachtweinsjauffeurs dan werombetelle troch ferskes te sjongen dy't se hearre woene, wylst de ik-persoan har begelate op 'e mûlharpe. 

De ik-persoan en Bobby dielden alles as freonen en minners. Oerdeis makke se dat de ik-persoan him goed fielde, want jin goed fielen wie maklik as Bobby de blues song. Nachts hold se him waarm mei har lichem. Mar wylst de ik-persoan syn frijheid net kwyt woe, begûn Bobby op in stuit te langjen nei in fêst plak om har nei wenjen te setten. Dat, earne yn Kalifornje liet de ik-persoan har gean, op 'e syk nei it nije libben wêrfan't er hope dat se it fine soe. De ik-persoan kaam neitiid lykwols ta de konklúzje dat frijheid inkeld in oar wurd is foar neat te ferliezen hawwen, en neat te ferliezen is alles wat Bobby him litten hat. Hy beslút mei de tekst: "Ik soe al myn moarnen ruilje foar ien inkele juster, sadat ik Bobby's lichem tsjin myn eigen oan hâlde koe."

## Resultaten
*Me and Bobby McGee* berikte yn 'e oarspronklike ferzje fan Roger Miller yn Kanada it trêde plak op 'e hitlisten. Yn 'e Feriene Steaten bleau er stykjen op it tolfde plak op 'e wichtichste countryhitlist, de *[[Billboard (tydskrift)|Billboard]]* Hot Country Singles.

## Covers

De Kanadeeske sjonger Gordon Lightfoot wie de earste artyst dy't *Me and Bobby McGee* covere; syn ferzje berikte yn Kanada yn 1970 it earste plak yn 'e countryhitlist. It liet waard tafoege oan it album *[[Sit Down, Young Stranger]]*, mar nea as single útbrocht.

De Amerikaanske band Kenny Rogers and The First Edition naam it liet ek op, mei Kenny Rogers as *lead*-sjonger. It makke ûnderdiel út fan it album *[[Ruby, Don't Take Your Love to Town (album)|Ruby, Don't Take Your Love to Town]]*, út 1969. It liet stie letter ek op ferskate sammelalbums fan Kenny Rogers as solo-artyst.

De Amerikaanske rocksjongster Janis Joplin naam in ferzje fan *Me and Bobby McGee* op foar har album *[[Pearl (album)|Pearl]]*. Se foltôge de opname mar inkele dagen foar har dea yn oktober 1970. Kris Kristofferson, ien fan 'e skriuwers fan it liet, hie har dermei yn 'e kunde brocht, en sjonger Bob Neuwirth hie it har leard. Kristofferson hearde pas nei har dea dat se it opnommen hie. Joplin har ferzje klom op ta it earste plak fan 'e *[[Billboard (tydskrift)|Billboard]]* Hot&nbsp;100-hitlist, en waard dêrmei har iennichste nûmer&nbsp;1-hit. It wie de twadde postúm útbrocht single yn 'e Amerikaanske muzykskiednis, nei *[[(Sittin' On) The Dock of the Bay]]* fan Otis Redding. Yn 2004 parte it promininte Amerikaanske muzyktydskrift *[[Rolling Stone]]* Joplin har ferzje fan *Me and Bobby McGee* it 148e plak ta yn in list fan 'e 500 moaiste lieten aller tiden.

Oare covers fan *Me and Bobby McGee* waarden útfierd troch: 
*Charley Pride op syn album *[[Just Plain Charley]]* (1970)
*Ramblin' Jack Elliott op syn album *[[Bull Durham Sacks & Railroad Tracks]]* (1970)
*The Statler Brothers op harren album *[[Bed of Rose's (album)|Bed of Rose's]]* (1970)
*Kris Kristofferson op syn album *[[Kristofferson (album)|Kristofferson]]* (1970)
*Bill Haley & His Comets op harren album *[[Rock Around the Country]]* (1970)
*Sam the Sham op syn single *Me and Bobby McGee/Key to the Highway* (1970)
*John Morgensen as single (1971) en op syn album *John* (1973), yn it Deensk mei de oanpaste titel *Carsten Levin*
*Jerry Lee Lewis op syn album *[[The Killer Rocks On]]* (1971) en as B-kant fan 'e single *Would You Take Another Chance on Me* (1972)
*Dottie West op har album *[[Have You Heard…]]* (1971)
*de Grateful Dead op harren album *[[Skull & Roses]]* (1971)
*Loretta Lynn op har album *[[I Wanna Be Free (album fan Loretta Lynn)|I Wanna Be Free]]* (1971)
*Lalla Hansson op syn album *[[Upp till Ragvaldsträsk]]* (1971), yn it Sweedsk mei de oanpaste titel *Anna & Mej*
*Johnny Cash op syn album *[[På Österåker]]* (1972)
*Charlie McCoy op syn album *[[Charlie McCoy (album)|Charlie McCoy]]* (1972)
*Jeannie C. Riley op har album *[[Give Myself a Party]]* (1972)
*Waylon Jennings op syn album *[[Lonesome, On'ry and Mean]]* (1973)
*Chet Atkins op syn album *[[Alone (album fan Chet Atkins)|Alone]]* (1973)
*Thelma Houston op har album *[[Thelma Houston (album)|Thelma Houston]]* (1973)
*Olivia Newton-John op har album *[[Let Me Be There (album)|Let Me Be There]]* (1973)
*Lonnie Donegan op syn album *[[Lonnie Donegan Meets Leinemann]]* (1974)
*Cornelis Vreeswijk op syn album *[[Getinghonung]]* (1974), yn it Sweedsk mei de oanpaste titel *Jag och Bosse Lidén*
*Gianna Nannini op har album *[[California (album fan Gianna Nannini)|California]]* (1979), yn it Italjaansk mei de oanpaste titel *Io e Bobby McGee*
*Joan Baez op har album *[[Live Europe '83]]* (1984)
*Melissa Etheridge op har album *[[Acoustic (album fan Melissa Etheridge)|Acoustic]]* (1994)
*Loquillo op syn album *[[Compañeros de Viaje]]* (1997), yn it Spaansk mei as oanpaste titel *Yo y Bobby McGee*
*LeAnn Rimes op har album *[[LeAnn Rimes (album)|LeAnn Rimes]]* (1999)
*Barb Jungr op har album *[[Bare (album fan Barb Jungr)|Bare]]* (1999)
*Anne Murray op har album *[[Country Croonin']]* (2002)
*Jennifer Love Hewitt op har album *[[Bare Naked]]* (2002)
*Waterloo & Robinson op harren album *[[Marianne (album fan Waterloo & Robinson)|Marianne]]* (2002), yn it Dútsk mei de oanpaste titel *Ich und Bobby McGee*
*Jerry Jeff Walker op syn album *[[Too Old to Change (album)|Too Old to Change]]* (2003)
*Pink op har album *[[Live in Europe (album fan Pink)|Live in Europe]]* (2004)
*Dolly Parton op har album *[[Those Were the Days (album fan Dolly Parton)|Those Were the Days]]* (2005)
*Arlo Guthrie op syn album *[[Live in Sydney (album fan Arlo Guthrie)|Live in Sydney]]* (2005)
*Dale Ann Bradley op har album *[[Catch Tomorrow]]* (2006)
*Angela Kalule yn 'e soundtrack fan 'e film *[[The Last King of Scotland (film)|The Last King of Scotland]]* (2007)
*Caroline af Ugglas op it album *[[Joplin på Svenska]]* (2007), yn it Sweedsk mei de oanpaste titel *Jag och Bobby McGee*
*Amanda Strydom op har album *[[Kerse teen die Donker]]* (2008)
*Crystal Bowersox op 'e iTunes-release fan 'e studioferzje fan seizoen&nbsp;9 fan 'e talintejacht *[[American Idols]]* (2010)
*Matt Doyle op syn album *[[Uncontrolled (album fan Matt Doyle)|Uncontrolled]]* (2016)

## Keppelings om utens
*''Me and Bobby McGee'' yn 'e ferzje fan Roger Miller op YouTube
*''Me and Bobby McGee'' yn 'e ferzje fan Janis Joplin op YouTube
*''Me and Bobby McGee'' yn 'e ferzje fan Kenny Rogers op YouTube